

LT 
Mesono i Tanda Eo: 
Ane dja i Bidadari, ne’'emo jaku mendaki. 
Mesono nenenja: 
Ane be nu podjo ndaja, ma’'imo jaku dawasa. 
Mesono i Tanda Eo: 
Ane dja komi tundjau, dendaki ne’emo ja ku. 
Meoasi nenenja: 
Ara i sema kantjanja, siko depa da membasa? 
Mesono i Tanda Eo: | 
Sangadi i Tarandâ, jaku depa da membasa. 
Meoasi nenenja: 
IT mbe’i wo’u kantjanja, kare’e i nTarandâ? 
Mesono i Tanda Eo: 
Ri tana ngKaloe-loe, i ndate kuole-ole. 
Sisi’amo radua, dja ndate pai tu'anja. 
Songka da ndeku ndatima, nene nakaronga ria. 
Datu-mPoiri pelindja, i Tarandâ ndeku tima. 
Mebo ngoju i Datu-mPoiri: 
Ngoju katudumo ma’i, da ngkupodjaja malai. 
Ndeku nakeni nu ngoju, sawi ri Tana ngKaloe-loe. Djela lai ria, nato'o: 
Jaku ma’i mopatima, i Tarandâ mbalia. 
Kutima lo’u dosusa, da ndipaintjani, tu’a. 
Mesono i Tarandâ: 
Maeka ntu’u rajaku, tu’a da nakeni ntau. 
Mesono i Datu-mPoiri : 
Ne'e maeka rajamu,siko kurapa anaku. 
Mesono tu’anja : 
Makumpuku palaimo, papamu dangkeni siko. 
Lo’umo i Tarandâ, nakeni i nDatu mPoiri, mesawi ri ngoju, liu-liu nakeni ri ue. 
